
Narvas Raekoja plats ja Raekoja plats 1 asuvate maa-alade osade
tasuta kasutusse andmine (Tartu Ülikool)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus Tartu Ülikooli (TÜ), registrikood 74001073, ettepanek sõlmida Narvas Raekoja plats ja Raekoja plats 1 asuvate maa-alade osade tasuta kasutamise leping. Vastavalt Narva Linnavalitsuse 07.04.2010 korraldusele nr 433-k anti antud maa-alad AS-i Nordecon Ehitus, registrikood 10210032, tasuta kasutusse ajutiste ehitiste paigaldamiseks Narva kolledži uue hoone ehitustööde korraldamisel. Samas teatas AS Nordecon Ehitus Narva Linnavalitsuse Linnavara- ja Majandusametile oma soovist lõpetada 06.05.2010 maa-ala tasuta kasutamise leping nr 1/536-T seoses Tartu Ülikooliga ehituslepingu lõpetamisega ja palub vormistada antud kasutamisleping TÜ nimele.
Tartu Ülikool on alustanud uue riigihanke ettevalmistamist uue ehitaja leidmiseks. Eesmärgiks on jätkata Narva kolledži uue õppehoone ehitustöödega detsembris 2010. a, seepärast palub TÜ sõlmida kasutamisleping tähtajaga 10.12.2010. a. Pärast nimetatud tähtaega võtab lepingud üle Narva kolledži uut õppehoonet ehitama asuv firma.
Tartu Ülikooli taotlust arutati Narva Linnavalitsuse linnavarakomisjoni istungil 08.09.2010. a (protokoll nr 9) ning otsustati:
1. Pärast 06.05.2010 maa-ala tasuta kasutamise lepingu nr 1/536-T lõpetamist anda Tartu Ülikoolile, registrikood 74001073, avalikku enampakkumist korraldamata tasuta kasutusse Narvas Raekoja plats (katastritunnus 51101:002:0077) ja Raekoja plats 1 (katastritunnus 51101:002:0092) asuvate maa-alade osad tähtajaga 10.12.2010 seoses TÜ poolt uue riigihanke korraldamisega Narva kolledži õppehoone ehitaja leidmiseks. 
2. Narva Linnavalitsuse Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes – kasutusse andmisel tähtajaga kuni 1 (üks) aasta või määramata ajaks. Korra punktide 46, 46.4, 7.2, 7.2.7 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linna huvidest tulenevatel juhtudel (antud juhul uue Tartu Ülikooli hoone ehitamine) ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Seega, eelnimetatud maa-alade enampakkumiseta kasutusse andmise otsustuse võtab vastu Narva Linnavalitsuse Linnavara- ja majandusamet, Narva Linnavalitsusel tuleb aga vastu võtta otsustus antud maa-alade tasuta kasutusse andmise kohta, kuna Korra punktide 7.2, 7.2.7 kohaselt üksnes linnavalitsuse korraldusega võib linnavara linna huvidest tulenevatel juhtudel kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

Eeskirja punkti 53 kohaselt vara annab kasutusse vara bilansiline valitseja. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja majandusamet kui Raekoja platsi ja Raekoja plats 1 bilansiline valdaja.

3. OTSUS

3.1. Anda Tartu Ülikoolile, registrikood 74001073, tasuta kasutusse Narvas Raekoja plats (katastritunnus 51101:002:0077) ja Raekoja plats 1 (katastritunnus 51101:002:0092) asuvate maa-alade osad tähtajaga 10.12.2010 seoses TÜ poolt uue riigihanke korraldamisega Narva kolledži õppehoone ehitaja leidmiseks.

3.2. Narva Linnavalitsuse Linnavara- ja Majandusametil sõlmida Tartu Ülikooliga punktis 3.1 nimetatud maa-alade tasuta kasutusleping.

4. RAKENDUSSÄTTED

4.1. Narva Linnavalitsuse Linnavara- ja majandusametil teha korraldus teatavaks Tartu Ülikoolile.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

